নবীগঞ্জ প্রতিনিধি ॥ নবীগঞ্জের জন্তরী গ্রামের নজাফত আলী ও তার ছেলে, ভাইদের বিরুদ্ধে আগুনে পুড়ার দায়েরী মামলাকে মিথ্যা, ভিত্তিহীন ও ষড়যন্ত্র মূলক আখ্যায়িত করে এবং মিথ্যা মামলার দায় থেকে অব্যাহতি দাবী করে সংবাদ সম্মেলন করেছেন নজাফত আলীর ছেলে জুনেদ মিয়া। গতকাল মঙ্গলবার সকালে নবীগঞ্জ প্রেসক্লাবে আয়োজিত সংবাদ সম্মেলনে লিখিত বক্তব্য পাঠ করেন মাওঃ সাহিদ আলী শিকদার। সংবাদ সম্মেলনে নজাপত আলীর ছেলে জুনেদ মিয়া বলেন, আমরা ষড়যন্ত্রের শিকার। বিবেকবান মানুষের কাছে সত্য ঘটনাটি প্রকাশ করতে পেরে কৃতজ্ঞতা প্রকাশ করছি। সেই সাথে প্রশাসনের প্রতি সঠিক ও নিরপেক্ষ তদন্ত করে প্রকৃত ঘটনার রহস্য উদঘাটনসহ উক্ত মিথ্যা মামলা থেকে আমরা অব্যাহতির দাবী জানান। এ সময় এলাকাবাসীর মধ্যে উপস্থিত ছিলেন, শওকত আলী শিকদার, পান্না লাল ভট্টাচার্য্য, আব্দুল ...